বলা হয় বাঙ্গালীর রক্ত মিশ্রন দোষে দুষ্ট। অন্যদিকে বাংলাভাষার শব্দ ভান্ডারের অধিকাংশই বিদেশী শব্দ। বত্রিশ’শ বছর আগের বেদে উল্লেখ করা হয়েছে যে ‘বঙ্গ’ শব্দটি সেটাও নাকি অস্ট্রিক জনগোষ্ঠির নিজস্ব শব্দ। প্রাচীন যুগের বাংলায় সংস্কৃত, মধ্যযুগে মুসলমানদের হাত ধরে আরবি ফার্সি, আঠার’শ শতাব্দীর প্রথম থেকে ইংরেজী পর্তুগিজ শব্দ বাংলায় ঢুকেছে বিরামহীণভাবে। তাহলে বাঙ্গালী বা বাংলা ভাষার মৌলিকত্ব কোথায়! আধুনিক বাংলার বয়স খুব বেশী না। এ ভাষার লিখিত সাহিত্যে আধুনিকতা এসেছে মাত্র শ’তিনেক বছর আগে। চর্যাপদের গীতিকাব্যগুলোকে বলা হয় বাংলায় লিখিত আদি সাহিত্য। যদিও হিন্দিসহ আরও কিছু ভাষাও একই দাবী করে তবুও সাহিত্য গবেষকরা বাংলাকেই দিকে চান মুল কৃতিত্বটা। চর্যাপদের একান্নটি পদের একটির সাথেও এ অধমের পরিচয় নেই। এগুলো বুঝতে পারাতো আরও দুরের ব্যাপার। এ পদের আবিস্কারক হরপ্রসাদ সাস্ত্রী নিজেই বলেছেন সে ব্যাপারে, ‘চর্যাপদের ভাষাকে বলা যায় সান্ধ্যভাষা। সান্ধ্যভাষা মানে আলো আধারীর ভাষা। খানিকটা বুঝা যায় কতকটা বুঝা যায়না।’